gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl it gl it gl gl gl gl gl gl gl gl gl sv en sv fr de de gl gl gl gl gl es gl es gl gl gl gl gl gl gl gl gl gl gl es gl gl gl es gl gl gl gl gl gl gl gl gl gl gl gl gl es gl en gl en gl gl gl gl gl gl en pt gl gl fr gl gl gl gl gl es en es gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Eduardo Rego - Postdemocracia e eleccións
Xoves, quinta feira, 29 de setembro de 2022
Unha das características das democracias actuais (ás que Colin Crouch denomina baixo o termo postdemocracia) é a globalización dos intereses empresariais fronte á fragmentación dos intereses dos cidadáns. A capacidade de presión dos grupos empresariais é moi alta, contan con enormes cantidades de diñeiro para lograr os seus obxectivos e ameazan os gobernos se non atenden as súas peticións. Condicionan e determinan, a miúdo, a axenda pública.
Paralelamente a este proceso sectores da cidadanía fóronse desprazando ao ámbito dos movementos sociais en pro de causas concretas á vez que van desestimando a participación política electoral e aumentando a súa desconfianza cara aos partidos tradicionais, particularmente, no ámbito ideolóxico da esquerda, máis críticos e desconfiados. Á súa vez, os partidos de esquerda cando gobernan recean das actuacións destes grupos e aumenta a espiral de desconfianza mutua (Tal como sucedeu hai uns días coa manifestación de Galiza non se vende e as respostas de membros do goberno bipartito e de dirixentes de partidos que apoian o devandito goberno sobre a manifestación).
A desilusión, a frustación -cando non o aburrimento- e o aumento da desconfianza cara á política vaise apoderando de sectores cada vez maiores da poboación e afecta á participación, principalmente os prexudicados son os partidos de esquerda, segundo puxeron de relevo a grande maioría dos estudos electorais que se realizaron en España, aínda que o fenómeno é común á grande maioría das democracias do noso ámbito.
Intereses minoritarios e acción colectiva
A percepción de que os intereses de minorías poderosas contan máis que os intereses do conxunto da cidadanía (por outro lado de grande heteroxeneidade social) fai que diminúa o interese no proceso político e non se acuda a votar pero desta forma o que facemos é colocar os partidos de esquerda en posicións de debilidade ante os grandes intereses. O activismo dos movementos sociais non pode desprezar a importancia da participación electoral sen que iso supoña renunciar a outras formas de participación política non electoral e a esixir aos gobernantes que favorezan a deliberación cidadá fomentando institucións intermedias e espazos públicos de debate que garantan unha participación real e efectiva.
É contraditorio -baixo o meu punto de vista- realizar unha activa participación política que permita influír puntualmente en decisións dos gobernos e renunciar, non obstante, a influír a través do voto na política institucional, permitindo - e non é retórica-, coa abstención, que a dereita gañe as eleccións. Máis alá das similitudes e coincidencias que poida haber entre os programas dos partidos que compiten con distinta orientación ideolóxica - as campañas, a miúdo, tratan de resaltar diferenzas programáticas cando son parecidas á vez que ocultalas cando son radicalmente distintas- existen, aínda, importantes diferenzas baseadas en concepcións distintas sobre a sociedade e o poder.
Para a dereita, especialmente, esta dereita neocon, o seu principal obxectivo é a defensa do mercado que leva consigo a redución do papel do Estado á súa mínima expresión mediante a privatización (inclúe pensións, sanidade, educación- a Comunidade de Madrid é hoxe o seu modelo a seguir); a esquerda, a pesar dalgunhas concesións, mantén a defensa do papel do Estado como elemento esencial para o benestar social, mantén e desenvolve o sistema de protección social e a creación de novos dereitos de cidadanía e dereitos territoriais (reformas estatutarias, reforma da Constitución, reforma do Senado).
Todos temos algo que ver na construción do presente e na configuración do futuro; todos temos a nosa responsabilidade, a vitimización delega esa responsabilidade individual cara a outros. É necesario participar, tamén co noso voto. Votemos nas próximas eleccións opcións de esquerda. Tempo haberá de exercer a crítica construtiva.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eduardo Rego Rodríguez (Santiago de Compostela, 1955). É profesor titular de Socioloxía na Universidade da Coruña, onde imparte a materia de Socioloxía Política.
Monólogo dende o desgoberno (05/01/2010)
Abuso e tortura de menores (17/12/2009)
¡ Políticos que se corrompen a si mesmos! (04/11/2009)
Trampa de sedución (21/10/2009)
Unha lección olímpica (07/10/2009)
Outro 25 de xullo. Pero distinto (25/07/2009)
Persoa ou cidadáns: caridade ou xustiza social (11/07/2009)
¡Un presidente valente¡ (04/07/2009)
A caída do tigre celta e as recomendacións de Jean- Claude Trichet (27/06/2009)
Vale a pena votar o 7 de xuño? (30/05/2009)
Territorio e identidade (23/05/2009)
Buscar alternativas a todos os Berlusconi (15/05/2009)
É xusta a liberdade de elección? (09/05/2009)
Unha petición ao arcebispo Julián Barrio (02/05/2009)
Como se nada pasase (25/04/2009)
R. Kennedy, o PIB e a política progresista (18/04/2009)
Como unha piña (11/04/2009)
Os gobernos e a crise (04/04/2009)
Son os gobernos de coalición unha excepción? (21/03/2009)
A quimera do centro político (14/03/2009)
¿Pasa a xuventude? (28/02/2009)
Se a campaña electoral fose como as teleseries! (21/02/2009)
O PP e a súa rebaixa de impostos (14/02/2009)
E despois da prestación por desemprego, ¿que? (24/11/2008)
Espertar do soño (28/10/2008)
¿Man invisible ou burato negro do capitalismo? (30/09/2008)
Deixar as consecuencias en mans de Deus (07/09/2008)
A UE e as 65 horas (12/06/2008)
“Non no meu patio traseiro” (25/05/2008)
Opacidade e mafias (30/04/2008)
O que nos vén enriba (14/04/2008)
O poder sen límites... (06/02/2008)
Choque de mentalidades (22/01/2008)
Eleccións a reitor na UDC (30/11/2007)
Algunha lección a partir do Prestige? (13/11/2007)
Aguiño: Contra Goliath (29/10/2007)
Efectivizar o cambio galego (20/09/2007)
Pleno emprego, subempleo e precariedade (06/09/2007)
Non é relixión, é política (05/07/2007)
Un cambio político histórico. (19/06/2007)
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto